Várdomb  község Képviselő-testülete

Szám:9-5/2010.

J e g y z ők ö n y v

Készült: Várdomb község Képviselő-testülete 2010. május 14-én, a Művelődési ház nagytermében tartott és meghirdetett  Képviselő-testületi üléséről, mely közmeghallgatás volt.

Az ülés kezdete: 18 óra. 

Jelen vannak: Rács László polgármester

           Boros Tiborné, Holcz János, Kovács Ferenc, Kovács László,   

           Simon Csaba, Vári József, Villi Gábor képviselőtestületi tagok.

Távolmaradását bejelentette: Kovács László képviselő és Vári József képviselő

Nagy István Ujberek lakossági képviselő  

Tanácskozási joggal megjelent: Takaró Jánosné  körjegyző 





     Berg István, Iván Attiláné, Halbich Ildikó a körjegyzőség dolgozói, valamint 57 várdombi választó polgár.

Rács László polgármester üdvözli a megjelenteket, megállapítja, hogy a   8 fő képviselőtestületi  tagból 6 fő jelen van, az ülés határozatképes, az ülést megnyitja.

Javaslatot  tett a napirend  tárgyalására a meghívóban  szereplő pontokra  és az alábbiak szerint.

Napirend előtt a képviselők, megtárgyalták a  körjegyző  által írásban kiküldött anyagot az iskolai intézmény alapító okiratának módosításáról szóló előterjesztést, melynek megtárgyalását soron kívül kérte a  képviselő-testülettől: az alábbi kiegészítéssel:  

A gyógytestnevelés feladatellátáshoz a  feltételek a mi intézményünkben rendelkezésre állnak.

A  támogatás jogos igényléséhez a feltételekhez azonban még az is szükséges, hogy az intézmény alapító okiratában is felsorolásra és jóváhagyásra kerüljön a testület által a szakfeladat.

Ehhez kérem a testületet, hogy a mellékelt módosító előterjesztést szíveskedjen jóváhagyni, és a módosítást elfogadni 

A polgármester javaslatára a képviselők 6 igen szavazással, ellenszavazat nélkül az alábbi határozatot hozták: 
21/2010.(V.14. / számú határozat
Várdomb község Önkormányzatának Képviselő-testülete    a helyi önkormányzatokról szóló 1990. évi LXV. törvény 10. § (1) bekezdésének g.) pontjában kapott jogkörében eljárva a Várdomb-Alsónána Bölcsőde, Óvoda, és Általános Iskola,  elnevezésű intézmény Alapító Okiratának módosításáról szóló – és a határozat mellékletét képező – módosító okiratot elfogadja.


Határidő: azonnal


   Felelős:   Takaró Jánosné körjegyző

            (a határozat megküldéséért)


   Határozatról értesül: Intézményvezető, 


                       Társult önkormányzat polgármestere

                                  MÁK illetékes Igazgatósága

                                  Irattár
A Képviselők a testületi ülés napirendjének további  javaslatával egyet értettek, és egyhangúlag elfogadták. 

A polgármester beszámolója a jegyzőkönyv mellékletét képezi kéziratban.

N a p i r e n d :

1./ 2009. évi költségvetés és feladatok  végrehajtása., és a település ciklusprogramjának  

     értékelése.

     Előadó:Rács László polgármester

2./ 2010.évi célkitüzések ismertetése.

     Előadó: Rács László polgármester

3./ Bejelentések kérdések, interpelláció

A polgármester engedélyt kért a jelenlévőktől, a két napirend együtt tárgyalására, mely lehetőséggel a testület is, és a jelenlévő lakosság is egyet értett.

Rács László polgármester szóban terjesztette a képviselők elé a két  napirendben meghirdetett beszámolót, tájékoztatót.

Ismertette a pályázatok jelenlegi helyzetét is, azt is hogy melyek voltak a nem nyertes pályázatok. 

Kérdések és hozzászólások a napirendi ponttal kapcsolatban sem a képviselők, sem a lakosság részéről nem hangzottak el.

A Képviselő-testület a polgármesteri jelentést  a két ülés közötti időszakban történt eseményekről elfogadta és tudomásul vette, és a  polgármester javaslatára 6 igen szavazással ellenszavazat nélkül az alábbi határozatot hozta: 






22/2010.(V.14. / számú határozat

Várdomb Község Önkormányzata Képviselő-testülete  a polgármester beszámolóját és tájékoztatóját a
1./ a  2006-2010. évi választási ciklus program végrehajtásáról szóló beszámolót, és
2./  a 2010. évi célkitűzésekről szóló tájékoztatót elfogadta és tudomásul vette.
Határidő: azonnal 

Felelős:Rács László polgármester

A polgármester  ismertette a képviselőkkel, hogy a Szekszárdi Kistérség megkereste a képviselő-testületet a törvényi változás miatt a  kistérségi normatíva utálása a társult önkormányzatok részére módosul. Ezért szükséges a társulási megállapodásban leszabályozott időpontok megváltoztatása. A változtatásról szóló előterjesztést a Képviselők írásban megkapták. 
A képviselők a változtatással kapcsolatban kérdést nem tettek fel, és hozzászólás sem hangzott el.

A polgármester javaslatára a képviselők 6 igen szavazással, ellenszavazat nélkül az alábbi határozatot hozták:





23/2010.(V.14.) számú határozat:

Várdomb Község Önkormányzata Képviselő-testülete, a közoktatási feladatok ellátására kötött társulási megállapodás módosítását az utalások időpontjának megváltoztatásáról a jegyzőkönyv mellélete szerinti tartalommal elfogadja és jóváhagyja.
A testület felhatalmazza a polgármesterét, hogy a megállapodás módosítását  aláírja. 

Határidő: azonnal

Felelős: Rács László polgármester

- A képviselők ugyancsak írásban kapták meg a „Szekszárd és környéke Szociális Alapszolgáltatási Társulás” működésének 2009. évi beszámolójának előterjesztését.
Kérdés és hozzászólás nem hangzott el, a  polgármester javaslatára 6 igen szavazással, ellenszavazat nélkül az alábbi határozatot hozták:






24/2010.(V.14.) számú határozat:

Várdomb Község Önkormányzata Képviselő-testülete, a „Szekszárd és környéke Szociális Alapszolgáltatási Társulás” működésének 2009. évi beszámolójának előterjesztését megtárgyalta és azt a jegyzőkönyv mellélete szerinti tartalommal elfogadja és jóváhagyja.

Határidő: azonnal

Felelős: Rács László polgármester

-  A polgármester ismertette a képviselőkkel  ugyancsak írásban kapták meg a „Szekszárd és környéke Szociális Alapszolgáltatási Társulás” társulási megállapodásának módosítását. A módosításra Tolna város csatlakozása, valamint a feladatellátás bővítése és névváltozás miatt volt szükség. A Képviselők kérdés és hozzászólást nem tettek.

A polgármester javaslatára a képviselők 6 igen szavazással, ellenszavazat nélkül az alábbi határozatot hozták:






25/2010.(V.14.) számú határozat:

Várdomb Község Önkormányzata Képviselő-testülete, a  Szekszárd és környéke Szociális Alapszolgáltatási Társulás”módosításáról Tolna város csatlakozása, valamint a feladatellátás bővítéséről  és névváltozásról  a jegyzőkönyv mellélete szerinti tartalommal elfogadja és jóváhagyja.

A testület felhatalmazza a polgármesterét, hogy a megállapodás módosítását  aláírja. 

Határidő: azonnal

Felelős: Rács László polgármester

A Polgármester ismertette a képviselőkkel, hogy a Szekszárdi Többcélú Kistérségi társulás a közkincskerekasztal szervezésében,pályázaton vett rész a társult települések önkormányzataival a kistérség. Ennek az elszámolási időszaka következett el. A Szekszárd-Tolnai Kistérség Kulturális és Közművelődési Stratégiája és rövid operatív programja a Közkincskerekasztal szervezésében elkészült. Ezt az anyagot a képviselők kézhez kapták, azt megismerhették.

Az elszámoláshoz viszont szükséges, a kistérségi Önkormányzatok jóváhagyó, elfogadó határozata.

Kérdés és hozzá szólás nem hangzott el, a képviselő-testület a polgármester javaslatára  képviselők 6 igen szavazással ellenszavazat nélkül az alábbi határozatot hozták:

26/2010.(V.14.) számú határozat:

Várdomb Község Önkormányzata Képviselő-testülete, a  „ Szekszárd-Tolnai Kistérség Kulturális és Közművelődési Stratégiája és rövid Operatív programját a jegyzőkönyv mellélete szerinti tartalommal elfogadja és jóváhagyja.

Határidő: azonnal

Felelős: Rács László polgármester

A polgármester ismertette a képviselőkkel, a már előzőekben is megtárgyalt,  Dél-Tolna Szolgáltató Kft Bátaszék  által elvégzett kút betömedékelési  munkával kapcsolatos számla történetét. Kérte a testületet a számla kifizetésének  engedélyezésére. 

A képviselők mivel ez már tavalyi évben is téma volt, csak a kifizetés húzódott el különböző alkuk miatt, ezért a számla kifizetését most engedélyezte. 

A polgármester javaslatára a képviselők 6 igen szavazással ellenszavazat nélkül 

az alábbi határozatot hozták:

27/2010.(V.14.) számú határozat:

Várdomb Község Önkormányzata Képviselő-testülete, a  Dél-Tolna Szolgáltató Kft által elvégezett kút betömedékelésről küldött számla kiegyenlítését jóváhagyja.

Megbízza a pénzügyi főelőadót a számla kiegyenlítésével, és a költségvetési előirányzat módosításának előkészítésével. A számla összege: 395.040.-Ft azaz háromszázkilencvenötezer negyven Ft.

Határidő: azonnal

Felelős: Rács László polgármester

Más, és több  bejelentés nem hangzott el, a  polgármester a testületi ülést  20 órakor bezárta.

Kmf.



Rács László





Takaró Jánosné
                 

polgármester





      körjegyző

